ปวดท้องใต้สะดือ กดแล้วเจ็บ เป็นมา 3 วันแล้วครับวันแรก เหมือนมีลมเยอะ ตรงท้องแถวๆ สะดือมันป่อง มันอืดครับพอเมื่อวาน กับวันนี้ไม่รู้สึกว่าท้องอืดแล้ว แต่กดแล้วยังเจ็บๆ เหมือนเดิมขับถ่ายปกติ ไม่มีการอื่นๆ ร่วม แบบนี้เป็นที่ลำไส้ไหมครับกินยาลดกรดได้ไหมครับ แล้วถ้าเป็นยาธาตุ ควรกิน น้ำขาวหรือน้ำแดงครับ
สวัสดีค่ะ อาการปวดท้องใต้สะดือ กดแล้วเจ็บ มีลมเยอะ ท้องอืด อาจเกิดจาก การมีลมหรือน้ำในช่องท้องเช่นการกินอาหารมื้อใหญ่ๆในคราวเดียว การกินเร็วเกินไป ภาวะกระเพาะอาหารอักเสบหรือมีแผลในกระเพาะอาหาร ลำไส้อักเสบหรือติดเชื้อ หรือมีลำไส้อุดตัน มักเกิดในผู้ที่เคยผ่าตัดหน้าท้องมาก่อน จะคลื่นไส้ ไม่ถ่าย ไม่ผายลมเลยได้จากที่กล่าวมา อาการยังบอกได้ถึงหลายๆภาวะดังกล่าวไป ควรได้รับการตรวจร่างกายจริงจากแพทย์ร่วมด้วยจึงจะพอบอกได้มากขึ้นถ้าปวดอืดท้องมากขึ้นเรื่อยๆ ท้องโตขึ้นชัดเจน กินอะไรไม่ได้เลย คลื่นไส้ อาเจียนมาก ไม่ถ่ายตามปกติ ควรไปพบแพทย์ในเบื้องต้นให้ดื่มน้ำเปล่าสะอาด รับประทานอาหารสุกสะอาดและอ่อนๆให้ตรงเวลา สามารถลองกินยาเคลือบกระเพาะเบื้องต้นได้ งดการออกแรงหนักๆไปก่อน แต่ถ้าอาการไม่ดีขึ้น มีอาการต่างๆดังกล่าวไป ก็ควรไปตรวจเพิ่มเติม